මේ අතර ජාත්‍යන්තර වැඩිහිටි දිනය වෙනුවෙන්ද අග්‍රාමාත්‍ය රනිල් වික්‍රමසිංහ නිවේදනයක් නිකුත් කරමින් පෙන්වා දෙන්නේ වියපත් වැඩිහිටි ජීවිත සුරක්ෂිත වන සේ සුබසාධන සේවා දියුණු කිරීමද, පවුල තුළ ශක්තිමත් වන ආර්ථික සමාජ පසුබිමක් ගොඩනැංවීමද අප හමුවේ ඇති අභියෝගයක් බවයි.සෑම දරුවෙකුගේම ආරක්ෂාව පිළිබඳ වගකීමෙන් කොටසක් දෙමව්පියන් පමණක් නොව රටේ පාලකයන්ද භාරගත යුතු බව හිටපු ජනාධිපති මහින්ද රාජපක්ෂද අදට යෙදී තිබෙන ලෝක ළමා දිනය වෙනුවෙන් නිවේදනයක් නිකුත් කරමින් සඳහන් කළා.මේ අතර ලෝක ළමා දිනය වෙනුවෙන් ජාතික ළමාරක්ෂක අධිකාරියද නිවේදනයක් නිකුත් කර තිබෙනවා.